C. A. R. Hoare

Sir Charles Antony Richard Hoare (Tony Hoare ili C.A.R. Hoare, rođen 11. januara 1934. godine) jeste britanski informatičar, najpoznatiji po razvitku quicksorta, najpopularnijeg algoritma sortiranja, 1960. godine. Također je razvio Hoare logiku, te formalni jezik Communicating Sequential Processes (CSP), korišten za specificiranje interakcija konkurentnih procesa (uključujući problem večerajućih filozofa te kao inspiracija za programski jezik Occam.

 Biografija 
Rođen u Colombou (Šri Lanka) roditelja britanaca, stekao je titulu bakalureata u klasici na Univerzitetu u Oxfordu, (Merton College), 1956. godine Ostao je još jednu godinu u Oxfordu proučavajući postdiplomsku statistiku, te obavljajući svoju dužnost u Kraljevskoj mornarici (1956–1958).

Kada je naučio govoriti ruski, proučavao je prevođenje prirodnih jezika na Univerzitetu u Moskvi, u Sovjetskom Savezu, u Kolmogorovljevoj školi.

1960. godine je napustio Sovjetski Savez te započeo rad u Elliott Brothers Ltd, gdje je implementirao ALGOL 60 i revno se posvetio radu na algoritmima.

Postao je profesor računarskih nauka na Kraljičinom univerzitetu u Belfastu 1968. godine, a 1977. godine se preselio nazad u Oxford kao profesor računarstva, kako bi vodio grupu za istraživanje programiranja pri Oxford University Computing Laboratory. To se desilo nakon smrti Christophera Stracheyja.

Sad obavlja dužnost profesora emeritusa, te je i viši istraživač pri Microsoft Research u Cambridgeu, Engleska.

 Nagrade 
 1980. godine je primio ACM Turingovu nagradu za "za njegove fundamentalne doprinose definiciji i dizajnu programskih jezika". Nagrada mu je bila dodijeljena na ACM-ovoj godišnjoj konferenciji u Nashvilleu, Tennessee, 27. oktobra 1980., od strane Waltera Carlsona, predsjednika komiteta za dodjelu nagrada. Transkript Hoareovog govora je objavljen u časopisu Communications of the ACM.
 2000. godine je bio ovitežen za svoje službe u obrazovanju i računarstvu.
 13. novembra 2006. godine, Computer History Museum u Mountain View, California ga je primio u članstvo kao Fellow of the Museum "za razvoj quicksort algoritma i doživotne doprinose programskim jezicima".

 Vanjski linkovi 

 web stranica pri Microsoftu — kratka biografija
 Oxford University Computing Laboratory web stranica — Profesor emeritus računarstva
 Savjeti za doktorske studente od strane Tonyja Hoarea — održano na Međunarodnoj ljetnoj školi Marktoberdorf 2006.

Kategorija:Rođeni 1934.
Kategorija:Pioniri računarstva
Kategorija:Britanski naučnici
Kategorija:Dobitnici Turingove nagrade
Kategorija:Računarstvo
Kategorija:Sortiranje
Kategorija:Živi ljudi
Kategorija:Biografije, Colombo